คือท้อง 4 สัปดาห์แล้วค่ะ แล้วกินยา mtpill เข้าไปป กินไป 2 เม็ด เว้นอีก 12 ชม. กินอีก 2 เม็ด จะเกิดอะไรขึ้นมั้ยค่ะ
สวัสดีค่ะ โดยปกติการยุติการตั้งครรภ์ หากอายุครรภ์ยังไม่เกิน 10 สัปดาห์สามารถทำได้โดยการใช้ยาแบบรับประทาน ซึ่งได้แก่การใช้ยา mifepristone (RU486, MTPill ) และ/หรือ misoprostol (Cytotec) โดยประสิทธิภาพในการทำแท้งสำเร็จ คือ 92-98%ซึ่งวิธีการใช้คือ ทานยา MTPill 1 เม็ด (200 mg) แล้วอีก 36-48 ชั่วโมงต่อมา ให้ใช้ยา Cytotec สอดครั้งละ 2 เม็ด ห่างกัน 12 ชั่วโมง ซึ่งจะช่วยให้มดลูกบีบตัวขับตัวอ่อนออกมา และจะเกิดการแท้งภายใน 12-18 ชั่วโมงหลังสอดยา ทั้งนี้ อาจใช้ยา Cytotec เพียงอย่างเดียวก็ได้ แต่ประสิทธิภาพก็จะลดลงเล็กน้อยดังนั้น หากทานแต่ยา MTPill อย่างเดียว อาจไม่ได้ทำให้เกิดการแท้งได้ค่ะทั้งนี้ หากยังไม่ได้ปรึกษาใครในเรื่องการทำแท้ง ก็ควรลองปรึกษากับคนใกล้ชิด ทั้งแฟน พ่อหรือแม่ของเรา หรือฝ่ายแฟนเรา ที่จะช่วยในการตัดสินใจว่าควรให้โอกาสเด็กได้เกิดมาหรือไม่ ไม่อยากให้ตัดสินใจไปเองคนเดียว เพราะเด็กคนนี้ อาจเป็นกำลังสำคัญในชีวิตเราต่อไปในอนาคตก็ได้ค่ะ แต่หากได้ปรึกษากับพ่อแม่และแฟนแล้ว ว่ามีความจำเป็นต้องทำแท้งจริง ก็ควรไปรับการทำแท้งยังสถานที่ทำแท้งที่ถูกกฎหมาย มีมาตรฐานและทำโดยสูติ-นรีแพทย์เท่านั้น ไม่ควรซื้อยาทางอินเตอร์เนตทานเอง เพราะนอกจากจะไม่ได้ผล อาจเสี่ยงต่อการเป็นยาปลอมด้วยค่ะหากยังไม่ได้ปรึกษาใคร ควรลองปรึกษากับคนใกล้ชิด ทั้งแฟน พ่อหรือแม่ของเรา หรือฝ่ายแฟนเรา ที่จะช่วยในการตัดสินใจว่าควรให้โอกาสเด็กได้เกิดมาหรือไม่ ไม่อยากให้ตัดสินใจไปเองคนเดียว เพราะเด็กคนนี้ อาจเป็นกำลังสำคัญในชีวิตเราต่อไปในอนาคตก็ได้ ในเบื้องต้นอาจโทรไปปรึกษาที่เบอร์ 1663 สายด่วนท้องไม่พร้อม เพื่อรับฟังคำแนะนำอื่นๆ เพิ่มเติมค่ะ